**Δελτίο Τύπου**

**Θερμή Υποδοχή στους Πρωτοετείς Φοιτητές του Τμήματος**

**Διοικητικής Επιστήμης και Τεχνολογίας**

**Κοζάνη, 6 Οκτωβρίου 2025**

Με ιδιαίτερη επιτυχία πραγματοποιήθηκε τη **Δευτέρα 6 Οκτωβρίου 2025, στο Μεγάλο Αμφιθέατρο** του Πανεπιστημίου Δυτικής Μακεδονίας στα Κοίλα Κοζάνης**, η εκδήλωση υποδοχής των πρωτοετών φοιτητών** του Τμήματος Διοικητικής Επιστήμης και Τεχνολογίας για το ακαδημαϊκό έτος **2025–2026.**

Την εκδήλωση άνοιξε ο **Πρόεδρος του Τμήματος, Καθηγητής κ. Ιωάννης Αντωνιάδης,** ο οποίος καλωσόρισε τους νέους φοιτητές, παρουσιάζοντας τις δυνατότητες, τις προοπτικές και τις επαγγελματικές διεξόδους που προσφέρει η φοίτηση στο Τμήμα.Την εκδήλωση τίμησε με την παρουσία του ο **Καθηγητής κ. Συμεών Καραφόλας,** Αναπληρωτής Κοσμήτορας της Σχολής Οικονομικών Επιστημών, καθώς και **μέλη του Διδακτικού και Εργαστηριακού Προσωπικού** του Τμήματος.

Κατά τη διάρκεια της εκδήλωσης, οι φοιτητές είχαν την ευκαιρία να ενημερωθούν για:

* **το Πρόγραμμα Erasmus+ (2021–2027)** από την κα**. Αικατερίνη Μπλάντα,** Ιδρυματική Υπεύθυνη του Προγράμματος,
* **τις υπηρεσίες και δράσεις της Πανεπιστημιακής Βιβλιοθήκης,** από την **κα. Μαρία Λάππα,** Διευθύντρια της Βιβλιοθήκης του ΠΔΜ, και την κα. **Άρτεμη Παπανδρίτσα,**
* **τη Μονάδα Ψυχολογικής Υποστήριξης (MYFEO),** από την κα. **Άννα Τσινούλη,** Ψυχολόγο**,**
* καθώς και για τη λειτουργία των **φοιτητικών ομάδων του Πανεπιστημίου,** μέσα από την παρουσίαση της **κα. Αλεξίας Αντωνιάδου.**

Επιπλέον, η κα. **Κωνσταντίνα Κόζανα,** Γραμματέας του **Γραφείου του Συνηγόρου του Φοιτητή,** παρουσίασε τον ρόλο και τις υπηρεσίες του θεσμού στο Πανεπιστήμιο.

Η εκδήλωση ολοκληρώθηκε μέσα σε **θερμό και αισιόδοξο κλίμα**, με τους νέους φοιτητές να κάνουν το πρώτο τους βήμα στη φοιτητική ζωή, γεμάτοι προσδοκίες, ενέργεια και διάθεση για δημιουργία.

Με εκτίμηση,  
**Το Τμήμα Διοικητικής Επιστήμης και Τεχνολογίας**

📍 **Διεύθυνση:** Κοίλα Κοζάνης, Τ.Κ. 50100  
📞 **Τηλ.:** 24610–68221  
📠 **Fax:** 24610–38675  
✉️ **Email:** mst@uowm.gr  
🌐 **Ιστότοπος:** <https://mst.uowm.gr>